సూర్యాపేట జిల్లాలో హైవేపై రెండు కార్లు దగ్ధం WATCH LIVE TV
జడేజా జోరు.. లంచ్‌ బ్రేక్‌కి దక్షిణాఫ్రికా 129/6
రాంచీ టెస్టులో భారత ఎడమచేతి వాటం స్పిన్నర్ల హవా మొదలైంది. ఈరోజు తొలి సెషన్‌లోనే సఫారీలను ఉక్కిరిబిక్కిరి చేసిన జడేజా, నదీమ్.. మూడు వికెట్లు పడగొట్టగలిగారు. కెరీర్‌లో నదీమ్‌కి ఇదే ఫస్ట్ టెస్టుకాగా.. బవుమా రూపంలో అతనికి మొదటి వికెట్ దక్కింది.
Samayam Telugu | Updated:
Oct 21, 2019, 11:56AM IST
హైలైట్స్
ఈరోజు తొలి సెషన్‌లోనే నాలుగు వికెట్లు చేజార్చుకున్న సఫారీలు
ఇందులో మూడు వికెట్లు ఎడమచేతి వాటం స్పిన్నర్ల ఖాతాలో
టెస్టు కెరీర్‌లో తొలి వికెట్ అందుకున్న స్పిన్నర్ నదీమ్
ఫస్ట్ ఓవర్‌లోనే వికెట్ పడగొట్టిన ఉమేశ్ యాదవ్
దక్షిణాఫ్రికాతో రాంచీ వేదికగా జరుగుతున్న మూడో టెస్టు మ్యాచ్‌లో భారత స్పిన్నర్ల హవా మొదలైంది. ఆటలో మూడో రోజైన సోమవారం ఓవర్‌నైట్ స్కోరు 9/2తో తొలి ఇన్నింగ్స్‌ని కొనసాగించిన దక్షిణాఫ్రికా జట్టు తొలి సెషన్ ముగిసే సమయానికి 129/6తో పీకల్లోతు కష్టాల్లో పడింది. ప్రస్తుతం క్రీజులో జార్జ్ లిండే (10), డానె పైట్ (4) ఉండగా.. ఆ జట్టు ఇంకా భారత్ కంటే 368 పరుగులు తొలి ఇన్నింగ్స్‌లో వెనకబడి ఉంది.
IND vs SA 3rd Test Live Score బోర్డు కోసం క్లిక్ చేయండి..!
ఈరోజు తొలి సెషన్‌ ఫస్ట్ ఓవర్‌లోనే డుప్లెసిస్ (1) వికెట్ పడగొట్టిన ఉమేశ్ యాదవ్.. సఫారీలకి ఊహించని షాకిచ్చాడు. కానీ.. టీ20 తరహా ఆటతో రెచ్చిపోయిన హజ్మా (62: 79 బంతుల్లో 10x4, 1x6) మెరుపు హాఫ్ సెంచరీ బాది మళ్లీ సఫారీ జట్టుని రేసులోకి తెచ్చే ప్రయత్నం చేశాడు. అయితే.. ఇన్నింగ్స్ 28వ ఓవర్ వేసిన జడేజా తెలివైన బంతితో హజ్మాని క్లీన్‌బౌల్డ్ చేశాడు. ఆ తర్వాత తెంబ బవుమా (32: 72 బంతుల్లో 5x4)ని నదీమ్‌ ఔట్ చేయగా.. కెరీర్‌లో తొలి టెస్టు మ్యాచ్ ఆడుతున్న వికెట్ కీపర్ హెన్రిచ్ క్లాసెన్ (6)ని జడేజా బోల్తా కొట్టించేశాడు. మరోవైపు ఫస్ట్ టెస్టు మ్యాచ్ ఆడుతున్న నదీమ్‌కి కూడా బవుమానే ఫస్ట్ వికెట్.
Read More: రాంచీలో డికాక్ పాదం తాకి.. చెప్పు వదిలిన ఫ్యాన్
రాంచీ పిచ్‌ స్పిన్నర్లకి అనుకూలిస్తుందని గత వారం నుంచి వార్తలు వస్తూనే ఉన్నాయి. మరీ ముఖ్యంగా.. ఎడమచేతి వాటం స్పిన్నర్లు ఈ పిచ్‌పై ఎక్కువ వికెట్లు తీసి ఉండటంతో.. టీమిండియా తెలివిగా జడేజాతో పాటు నదీమ్‌ రూపంలో ఇద్దరు ఎడమచేతి వాటం స్పిన్నర్లని తీసుకుంది. తొలి సెషన్‌లోనే ఈ ఇద్దరూ మూడు వికెట్లు పడగొట్టి సఫారీ బ్యాట్స్‌మెన్‌లను ఒత్తిడిలోకి నెట్టడం సఫలమయ్యారు.